
REFERAT
privind alocarea către Spitalul Clinic de Urgenţă pentru Copii „Louis Ţurcanu” a sumelor necesare implementării proiectului „Screeningul bolilor metabolice la nou-născut şi diagnosticul molecular al bolilor cu trasmitere ereditară:realizarea infrastructurii  şi colaborării euro-regionale (SCREENGEN)”, Cod HURO 0802/008 AF, aprobat spre finanţare în cadrul Programului de Cooperare Transfrontalieră – Ungaria-România 2007-2013, pe Axa prioritară 2.Întărirea coeziunii sociale şi economice în zona de frontieră, Domeniul major de intervenţie 2.4. Protejarea sănătăţii şi prevenirea ameninţărilor comune, 2.4.1. Dezvoltarea infrastructurii pentru protejarea sănătătii şi prevenirea ameninţărilor comune
În anul 2010, în cadrul celui de-al doilea apel de propuneri de proiecte al Programului de Cooperare Transfrontalieră – Ungaria-România 2007-2013, Universitatea din Szeged (lider de proiect) în parteneriat cu Spitalul Clinic de Urgenţă pentru Copii „Louis Ţurcanu” Timişoara (partener 1) şi Universitatea de Vest „Vasile Goldiş” din Arad (partener 2) a depus cererea de finanţare pentru proiectul intitulat „Screeningul bolilor metabolice la nou-născut şi diagnosticul molecular al bolilor cu trasmitere ereditară:realizarea infrastructurii  şi colaborării euro-regionale (SCREENGEN)”, Cod HURO 0802/008_AF. În luna decembrie 2010, cererea de finanţare a fost aprobată, iar contractul de finanţare a fost semnat în 20.05.2011.

Proiectul se va derula pe perioada anilor 2011 şi 2012 şi nu va fi mai mare de 20 luni, conform specificărilor din contractul de finanţare.

Scopul strategic general al Programului de Cooperare Transfrontalieră – Ungaria-România 2007-2013 este apropierea persoanelor, comunităţilor şi agenţilor economici din zona de frontieră pentru a facilita dezvoltarea comună a zonei de cooperare, bazându-se pe avantajele cheie specifice regiunii de graniţă. Obiectivul general al Programului de Cooperare Tranfrontalieră România-Ungaria este realizarea unor proiecte transfrontaliere de calitate, orientate spre rezultate, cu o valoare adăugată clară şi cu un caracter strategic relevant pentru zona programului.

Programul este compus din două axe prioritare tematice şi urmăreşte să contribuie la îndeplinirea politicilor şi principiilor europene, precum şi a strategiilor de la Lisabona şi Goteborg, prin promovarea competitivităţii şi dezvoltării durabile în Uniunea Europeană. Axa prioritară 2.Întărirea coeziunii sociale şi economice în zona de frontieră are ca scop promovarea şi sprijinirea iniţiativelor de cooperare propriu-zisă în diferite domenii cheie în vederea dezvoltării comune a zonei de frontieră şi întăririi coeziunii economice şi sociale. Obiectivul general al axei este de a intensifica competitivitatea economică a regiunii prin dezvoltarea mediului de afaceri şi îmbunătăţirea calităţii resurselor umane.
Autoritatea de Management (AM) pentru Programul de Cooperare Transfrontalieră România-Ungaria 2007-2013 este Agenţia Naţională de Dezvoltare din Budapesta, Ungaria, iar Organismul Intemediar este Secretariatul Tehnic Comun VATI, din Budapesta, Ungaria.
Obiectivul general al proiectului „Screeningul bolilor metabolice la nou-născut şi diagnosticul molecular al bolilor cu trasmitere ereditară: realizarea infrastructurii  şi colaborării euro-regionale (SCREENGEN)”, Cod HURO 0802/008 AF este: servicii medicale de înaltă tehnicitate, egalitatea de şanse în regiune, eficienţă şi eficacitate medicală, indicatorul de realizare al obiectivului fiind: creşterea mobilităţii bolnavilor (se referă la mobilitatea probelor, ţinând cont de mişcarea dintre judeţele Arad-Timiş, Arad-Szeged şi Szeged-Timiş). 

Obiectivele specifice:

- infrastructură comună, înfiinţarea unui centru euroregional pentru promovarea screeningului metabolic şi genetic selectiv;

- asigurarea accesibilităţii la metodele moderne de diagnostic în întreaga regiune, informarea populaţiei;

- organizarea de întruniri profesionale comune şi conferinţe.

Proiectul aprobat, prin obiectivele sale, va contribui semnificativ la îmbunătăţirea asistenţei medicale în cazul bolilor rare(metabolice şi genetice), prioritate la ora actuală a UE şi care prin infrastructura pe care o va asigura va permite în acelaşi timp un progres hotărâtor pe termen lung şi în alte domenii medicale: oncohematologie, imunologie, endocrinologie, etc.

Având în vedere că proiectul contribuie la realizarea obiectivului  3 din Planul Integrat de Dezvoltare al “Polului de creştere Timişoara”(aprobat prin HCLMT nr. 137/27.04.2010), respectiv  Asigurarea unui mediu social intercultural, coeziv şi stabil, favorabil progresului, Politica   3.3. Creşterea performanţelor serviciilor desănătate şi asistenţă socială, Programul 3.3.1 Dezvoltarea echilibrată în teritoriu a unei infrastructuri adecvate pentru desfăşurarea actului medical şi dotarea cu echipamente performante, considerăm oportună implementarea proiectului şi susţinerea financiară a acestuia.
Valoarea totală aprobată a bugetului aferent Spitalului Clinic de Urgenţă pentru Copii „Louis Ţurcanu” Timişoara (partener 1) este 793.368,72 euro, din care:

· asistenţă financiară nerambursabilă: 777.501,34 euro (98 % din valoarea totală eligibilă a bugetului partenerului 1),

· contribuţia proprie a partenerului 1 la valoarea eligibilă: 15.867,38 euro (2 % din valoarea totală eligibilă a bugetului partenerului 1).

Având în vedere cele mai sus menţionate, 
Propunem aprobarea:
1. alocării în bugetul local al Municipiului Timişoara a sumei reprezentând contribuţia proprie a Spitalului Clinic de Urgenţă pentru Copii „Louis Ţurcanu” (partener 1) pentru implementarea proiectului „Screeningul bolilor metabolice la nou-născut şi diagnosticul molecular al bolilor cu trasmitere ereditară: realizarea infrastructurii  şi colaborării euro-regionale (SCREENGEN)”, Cod HURO 0802/008, în valoare de 67.972,68 lei, reprezentând echivalentul în lei a sumei de 15.867,38 Euro la cursul de schimb BNR din data de 12.07.2011(1 euro=4,2838);
2. alocării în bugetul local al Municipiului Timişoara, cu titlu de avans rambursabil, a sumei reprezentând bugetul prezumat pe perioada 1 mai -1 noiembrie 2011 pentru derularea proiectului „Screeningul bolilor metabolice la nou-născut şi diagnosticul molecular al bolilor cu trasmitere ereditară: realizarea infrastructurii  şi colaborării euro-regionale (SCREENGEN)”, Cod HURO 0802/008 (conform adresei 7969/7.07.2011 a Spitalului Clinic de Urgenţă pentru Copii „Louis Ţurcanu”, înregistrată la Primăria Municipiului Timişoara cu nr. SC2011-14724/7.07.2011, prevăzută în Anexa la prezentul referat), în valoare de 645.740 lei, reprezentând echivalentul în lei a sumei de 150.740 Euro, la cursul de schimb BNR din data de 12.07.2011(1 euro=4,2838);
3. suma prevăzută la pct. 2 va fi  recuperată la finalul proiectului.

